Glasovna verifikacija kreditnih kartica
Prema jednoj ideji u kreditne kartice ugradjivao bi se čip sa uzorkom glasa njenog vlasnika. Da bi aktivirao kartu, vlasnik mora da dir
U Sjedinjenim Državama u poslednje vreme sve češće se govori o takozvanoj kradji identiteta. Ogroman procenat plaćanja robe i usluga vrši se preko telefona ili interneta, uz pomoć kreditnih kartica. Ali ako lopovi na neki način dodju do vaših osnovnih podataka i broja vaše kreditne kartice može da vam se desi da platite nekome sedmodnevni provod u Majamiju ili nešto još gore. Velike i male kompanije trude se da razviju nove vrste biometričke identifikacije, zasnovane na ličnim osobinama koje, barem za sada, niko ne može da ukrade. Neke samousluge već su počele da eksperimentišu sa verifikacijom uz pomoć otisaka prstiju. Druga metoda, koja mnogo obećavaa, nazvana je glasovna verifikacija. Prema jednoj ideji u kreditne kartice ugradjivao bi se čip sa uzorkom glasa njenog vlasnika. Da bi aktivirao kartu, vlasnik mora da direktno u čip izgovori lozinku. Ako kartica ne prepozna glas ne može da se aktivira. Kompanija IBM nedavno je razvila softver koji analizira nekoliko različitih parametara ljudskog glasa. Većina sadašnjih uredjaja za prepoznavanje glasa zahteva od korisnika da izgovori istu rečenicu, otprilike istom brzinom, kako bi je uporedila sa ranije snimljenom. Novi softver je, kako kažu autori, u stanju da prepoznaje glas kao takav, bez obzira na to šta izgovara. Kako kažu stručnjaci nova tehnologija verifikacije identiteta ući će u upotrebu najkasnije iduće godine.